text: আফজল আলী ছিলেন মধ্যযুগের একজন মুসলিম কবি। তিনি আনুমানিক ষােড়শ শতাব্দীতে চট্টগ্রামের সাতকানিয়া উপজেলার মিলুয়া গ্রামের অধিবাসী ছিলেন  বলে জানা যায়। ভংগু ফকির ছিলেন তার পিতা। এ পর্যন্ত কবির রচিত 'নসীহতনামা' শীর্ষক একখানি গ্রন্থের ও বৈষ্ণবীয় ঢঙে লিখিত কয়েকটি পদের সন্ধান পাওয়া গেছে। 'নসীহত নামা' গ্রন্থটির রচনাকাল আনুমানিক ১৬৬২ খ্রিস্টাব্দ। তার রচিত গ্রন্থটি ষােড়শ শতাব্দীর মুসলিম বাংলার সাহিত্যে উল্লেখযােগ্য সৃষ্টি। কারণ এ সময়ে রচিত ইসলাম ধর্মের উপদেশ সম্বলিত বাংলা গ্রন্থের তেমন একটা সন্ধান পাওয়া যায় না। এ গ্রন্থে সরল ভাষায় ধর্মোপদেশের উল্লেখ রয়েছে। পদকর্তা হিসেবেও তিনি ছিলেন যথেষ্ট খ্যাতির অধিকারী । উল্লেখ্য, নসিহৎনামা নামক অন্য আরেকটি গ্রন্থের রচয়িতা হলেন শেখ পরান (১৫৫০-১৬১৫)।
  
  তথ্যসূত্র
  
  বিষয়শ্রেণী:ষোড়শ শতকের কবি
  বিষয়শ্রেণী:বাঙালি কবি
  বিষয়শ্রেণী:চট্টগ্রাম জেলার কবি
  বিষয়শ্রেণী:মধ্যযুগের কবি
title: আফজল আলী